open-index/open-wikipedia-markdown huggingface dataset:
విభావరి దేశ్‌పాండే

**విభావరి దేశ్‌పాండే** మహారాష్ట్రకు చెందిన నాటకరంగ, టివి, సినిమా నటి, రచయిత్రి, దర్శకురాలు.

## జననం, విద్య
విభావరి మహారాష్ట్రలోని పూణేలో జన్మించింది. పూణేలోని గార్వేర్ హైస్కూల్ నుండి పాఠశాల విద్యను, ఫెర్గూసన్ కళాశాల నుండి ఆర్ట్స్ అండ్ మాస్ కమ్యూనికేషన్‌లో గ్రాడ్యుయేషన్ పూర్తి చేసింది.

విభావరి తండ్రి ఉపేంద్ర దీక్షిత్ 1931లో పూణేలో ఆమె తాత స్థాపించిన ఇంటర్నేషనల్ బుక్ సర్వీస్ అనే పుస్తక దుకాణాన్ని నడుపుతున్నాడు. ఆమె తల్లి మనీషా దీక్షిత్ పండితురాలు, రచయిత్రి, నాటకరంగ విమర్శకురాలు. అమ్మమ్మ ముక్తాబాయి దీక్షిత్ కూడా మరాఠీలో ప్రసిద్ధ కథా-నాటక రచయిత్రి.

## కళారంగం
### రచయిత్రి, దర్శకురాలు
కళాశాలలో నాటకాలలో నటన, ఆఫ్-స్క్రీన్ పనులతో దేశ్‌పాండే కళారంగంలోకి వచ్చింది. ఢిల్లీలోని నేషనల్ స్కూల్ ఆఫ్ డ్రామా నిర్వహించిన వివిధ కోర్సులకు, ప్రముఖ నాటకరంగ ప్రముఖుడు సత్యదేవ్ దూబే నిర్వహించిన వర్క్‌షాప్‌లకు కూడా హాజరయింది. నాటకరంగంలో ఆఫ్-స్క్రీన్ రచన విభాగంలో పనిచేసింది. స్టార్ ప్రవాహ్ లో ప్రసారమైన మరాఠీ టీవీ సీరియల్ *అగ్నిహోత్రకు* కూడా మాటలు రాసింది.

పిల్లల కోసం నాటకాలను రూపొందించే ఇండో-జర్మన్ గ్రూప్ " గ్రిప్స్"తో దేశ్‌పాండే నాటకరంగంలో చురుకుగా పాల్గొన్నది. నటన, స్క్రిప్ట్‌లు రాయడంతోపాటు, కన్నడ నాటకం *గుమ్మా బండ గుమ్మకు* కూడా దర్శకత్వం వహించింది.

### నటన
2009 వచ్చిన *హరిశ్చంద్రాచి ఫ్యాక్టరీ* అనే సినిమాలో భారతీయ సినిమా పితామహుడు దాదాసాహెబ్ ఫాల్కే భార్య సరస్వతి ఫాల్కే పాత్రను పోషించింది. భారతదేశపు మొట్టమొదటి పూర్తి-నిడివి చలనచిత్రం *[[రాజా హరిశ్చంద్ర (సినిమా)|రాజా హరిశ్చంద్ర]]* రూపొందించే దిశగా తన భర్త ప్రయాణంలో సహాయం అందించిన భార్యగా దేశ్‌పాండే పాత్ర ఉంటుంది. ఈ సినిమాలోని సరస్వతి పాత్రకు ఉత్తమ నటి అవార్డును కూడా అందుకుంది. 2010లో, ఆమె *నటరంగ్* చిత్రంలో గుణ భార్య ద్వారక పాత్రను పోషించింది. 2011లో దేశ్‌పాండే గొప్ప మరాఠీ గాయకుడు, రంగస్థల నటుడు బాల గంధర్వ భార్యగా మరొక చారిత్రాత్మక పాత్రను పోషించింది. 

## నటించినవి

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:టెలివిజన్ నటీమణులు
వర్గం:మరాఠీ రంగస్థల కళాకారులు
వర్గం:మరాఠీ రచయితలు
శిబ్పూర్ సెంట్రల్ శాసనసభ నియోజకవర్గం

**శిబ్పూర్ సెంట్రల్ శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం హౌరా జిల్లా, హౌరా లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

## ఎన్నికైన సభ్యులు

అఖిల భారత తృణమూల్ కాంగ్రెస్

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
ఆశ్రిత దగ్గుబాటి

**ఆశ్రిత దగ్గుబాటి** భారతీయ ప్రొఫెషనల్ బేకర్. సోషల్ మీడియాలో 'ఇన్ఫినిటీ ప్లాటర్' అనే తన స్వంత బ్రాండ్‌తో ప్రసిద్ధి చెందింది. ఆమె తెలుగు సినిమా కథానాయకుడు విక్టరీ వెంకటేష్ పెద్ద కుమార్తె. ఆమె హోప‌ర్ ఇన్‌స్టాగ్రామ్ రిచ్ లిస్ట్‌లో చోటు ద‌క్కించుకుంది.

## జననం, విద్య
ఆశ్రిత 1990లో దగ్గుబాటి వెంకటేష్, నీరజ దంపతులకు మొదటి సంతానంగా ఆంధ్రప్రదేశ్‌లోని కారంచేడులో జన్మించింది. ఆమెకు చెల్లెల్లు హయవాహిని, భావన, అరుణ్ అనే తమ్ముడు ఉన్నారు. మాస్టర్స్ డిగ్రీ యూకే లో పూర్తిచేసింది.

## కెరీర్
సినీ పరిశ్రమ నేపథ్యం నుంచి వచ్చినప్పటికీ ఆమె ఏ సినిమాలోనూ నటించలేదు. ఆమె ఒక శిక్షణ పొందిన బేకర్. ఆమె ఇన్ఫినిటీ ప్లాటర్ ను స్థాపించి రామానాయుడు స్టూడియోలో బేకరీ స్టాల్స్‌ను ప్రారంభించింది. యూట్యూబర్, కంటెంట్ సృష్టికర్త కూడా అయిన ఆమె సోషల్ మీడియా ఇన్‌ఫ్లుయెన్సర్. ల‌క్ష‌కుపైగా ఫాలోవ‌ర్లతో హోప‌ర్ ఇన్‌స్టాగ్రామ్ రిచ్ లిస్ట్‌లో పేరు నమోదు చేసుకున్న ఆమె ఇన్‌స్టాగ్రామ్ పోస్టుల ద్వారా, అలాగే యూట్యూబర్ గా ఆదాయం సంపాదిస్తోంది.

ఇన్‌స్టాగ్రాంలో అధికంగా సంపాదిస్తున్న వారి జాబితాను హోపర్‌డాట్‌కాం అనే సంస్థ విడుదల చేసిన జాబితాలో ఆశ్రిత దగ్గుబాటి అంతర్జాతీయంగా 377, ఆసియాలో 27వ ర్యాంకులు సాధించింది.

## వ్యక్తిగతం
ఆశ్రిత తన చిన్ననాటి స్నేహితుడు వినాయక్ రెడ్డిని 2019 మార్చి 24న వివాహం చేసుకుంది.

## మూలాలు

వర్గం:1990 జననాలు
వర్గం:సోషల్ మీడియా ఇన్ఫ్లుయెన్సర్
బట్టేల్‌గుట్ట కోట

**బట్టేల్‌గుట్ట కోట** అనేది తెలంగాణ రాష్ట్రం, రంగారెడ్డి జిల్లా, బాలాపూర్ మండలం, బడంగ్‌పేట్ గ్రామం, సుబ్రమణ్యం కాలనీలోని గుట్టపై ఉన్న కోట. నిజాం కాలంలో సరిహద్దు రక్షణ కోసం పోలీసు పహరా నిమిత్తం నిర్మించిన వృత్తాకారపు కోట ఇది.

## చర్రిత
వందల ఏళ్ళ క్రితం సైనిక స్థావరానికి నిలయంగా ఉన్న బడంగ్‌పేట చుట్టూ పెద్ద కోట బురుజులు, గ్రామ ప్రధాన కూడలిలో నిజాం నాకా ఉండేది. ఇక్కడ వజ్రాలు, వైఢూర్యాలు అమ్ముకునే వారని పూర్వీకులు చెబుతుండేవారు. గ్రామ ప్రధాన కూడలిలో ఉన్న నిజాం నాకాను కొంతకాలంపాటు బడంగ్‌పేట గ్రామ పంచాయతీ కార్యాలయానికి ఉపయోగించారు.

## అభివృద్ధి పనులు
దీనిని పర్యాటక ప్రాంతంగా మార్చేందుకు తెలంగాణ ప్రభుత్వం 1.10 కోట్ల రూపాయలు కేటాయించి గుట్ట చుట్టూ పచ్చని చెట్లు, పూల మొక్కలు, పార్కు మధ్యలో గౌతమ బుద్ధుడి విగ్రహం, గుట్ట చుట్టూ ఫెన్సింగ్‌, వాకింగ్‌ ట్రాక్‌లు, పార్కులో వివిధ రకాల జంతువులు-పక్షుల విగ్రహాలు, యోగా కేంద్రం ఏర్పాటు చేసింది.

## మూలాలు

వర్గం:హైదరాబాదు పర్యాటక ప్రదేశాలు
వర్గం:తెలంగాణ కోటలు
కొత్తగూడ ఫ్లైఓవర్

**కొత్తగూడ ఫ్లైఓవర్** అనేది తెలంగాణ రాష్ట్ర రాజధాని హైదరాబాదులోని కొత్తగూడ ప్రాంతంలో నిర్మించిన ఫ్లైఓవర్‌. ఈ ఫ్లై ఓవర్‌ నిర్మాణంతో హఫీజ్‌పేట్ వైపు నుండి గచ్చిబౌలి వైపు వచ్చేవైపు, బొటానికల్‌ గార్డెన్‌ జంక్షన్‌, కొత్తగూడ జంక్షన్లలో ట్రాఫిక్‌ సమస్యకు శాశ్వత పరిష్కారం దొరుకడంతోపాటు, కొండాపూర్‌ జంక్షన్‌లో 65 శాతం మేర ట్రాఫిక్‌ తగ్గుతుంది. ఎస్‌ఆర్‌డీపీలో భాగంగా చేపట్టిన పనుల్లో పూర్తయిన 18వ ఫ్లైఓవర్ ఇది.

## నిర్మాణం
హఫీజ్‌పేట నుంచి కొత్తగూడ, కొండాపూర్‌, బొటానికల్‌ గార్డెన్‌, గచ్చిబౌలి వరకు 2.21 కిలో మీటర్ల మేర రూ. 263 కోట్ల బడ్జెట్‌తో (అండర్‌పాస్‌ పొడవు 470 మీటర్లు, వెడల్పు 11 మీటర్లు) ఈ మల్టీ-లెవల్ ఫ్లైఓవర్ నిర్మించబడింది. ఈ ప్రాజెక్టులో భాగంగా నాలుగు లైన్ల రహదారి బొటానికల్ గార్డెన్ జంక్షన్ వద్ద ఒక రెండు లైన్ల అప్ ర్యాంప్‌తోపాటు ఐదు లైన్ల ఫ్లైఓవర్ (18 మీటర్లు)గా మారుతుంది. ఆ తర్వాత కొండాపూర్‌లోని ఆర్‌టీఏ కార్యాలయం వరకు మూడు వరుసల ఫ్లైఓవర్‌గా విభజించబడుతుంది. హఫీజ్‌పేట నుంచి గచ్చిబౌలి వైపు వచ్చే ట్రాఫిక్‌ కోసం కొత్తగూడ వద్ద 470 మీటర్ల మేర అండర్‌పాస్‌ ఏర్పాటుచేశారు.
## కొత్త ఫ్లైఓవర్ ప్రయోజనాలు
* గచ్చిబౌలి నుంచి ఆల్విన్ కాలనీ కూడలి వైపు వన్ వే ఫ్లైఓవర్ గా ఇది అందుబాటులోకి వచ్చింది. 
* గచ్చిబౌలి నుంచి వచ్చే వాహనాలు, మసీద్ బండా, బొటానికల్ గార్డెన్ నుండి వచ్చే వాహనాలు ఈ కొత్త ఫ్లైఓవర్ పై నుంచి వెళ్తాయి. 
* ఈ ఫ్లైఓవర్ మీది నుంచి మాదాపూర్, హఫీజ్ పేట్ వైపు వెళ్లవచ్చు.
* ఈ నూతన ఫ్లైఓవర్ అందుబాటులోకి రావడంతో శరత్ సిటీ క్యాపిటల్ మాల్, కొత్తగూడ జంక్షన్ల వల్ల ట్రాఫిక్ తగ్గుతుంది.
* ఈ ఫ్లైఓవర్ తో మాదాపూర్, కొండాపూర్, కొత్తగూడ, హఫీజ్ పేట్, బొటానికల్ గార్డెన్, గచ్చిబౌలి ప్రాంతాలకు సులభతరంగా రాకపోకలు సాగించవచ్చు.
* ఈ కొత్త ఫ్లైఓవర్ తో కొండాపూర్ బొటానికల్ గార్డెన్, కొత్తగూడ కూడళ్లలో ట్రాఫిక్ తగ్గుతుంది.
* ఆల్విన్ కాలనీ నుంచి గచ్చిబౌలి జంక్షన్ వరకు సిగ్నల్ ప్రయాణం సులభం.
* గచ్చిబౌలి జంక్షన్ నుంచి బొటానికల్ గార్డెన్, కొండాపూర్, కొత్తగూడ, ఆల్విన్ కాలనీ, మాదాపూర్ ప్రాంతాలకు ఈ ఫ్లైఓవర్ మీది నుంచి ఎలాంటి ఆటంకం లేకుండా వెళ్లొచ్చు.
## ప్రారంభం
కొత్తగూడ ఫ్లై ఓవర్‌ను 2023 జనవరి 1న తెలంగాణ రాష్ట్ర ఐటి, పురపాలక, పరిశ్రమల శాఖామంత్రి కల్వకుంట్ల తారక రామారావు ప్రారంభించాడు. ఈ కార్యక్రమంలో రాష్ట్ర విద్య శాఖ మంత్రి సబితా ఇంద్రారెడ్డి, శేరిలింగంపల్లి ఎమ్మెల్యే అరికెపూడి గాంధీ, ఎమ్మెల్సీ సురభి వాణి దేవి, చేవెళ్ల ఎంపీ జి.రంజిత్ రెడ్డి, హైదరాబాదు నగర మేయర్ గద్వాల విజయలక్ష్మీ, డిప్యూటీ మేయర్ మోతె శ్రీలత రెడ్డి, కార్పోరేటర్లు జగదీశ్వర్ గౌడ్, సింధు ఆదర్శ్ రెడ్డి తదితరులు పాల్గొన్నారు.

## మూలాలు

వర్గం:హైదరాబాదు రవాణా
వర్గం:తెలంగాణ రహదారులు
వర్గం:తెలంగాణ ప్రభుత్వ నిర్మాణాలు
వర్గం:హైదరాబాదులోని ఫ్లైఓవర్లు
వర్గం:2023 స్థాపితాలు
అభినవ్ భారత్ సొసైటీ

**అభినవ్ భారత్ సొసైటీ,**  లో వినాయక్ దామోదర్ సావర్కర్, అతని సోదరుడు గణేష్ దామోదర్ సావర్కర్ లు స్థాపించిన భారత స్వాతంత్ర్య రహస్య విప్లవ సంఘం. వినాయక్ సావర్కర్ పూణేలోని ఫెర్గూసన్ కళాశాల విద్యార్థిగా ఉన్నప్పుడు నాసిక్‌లో మొదట "మిత్ర మేళా"గా దీన్ని స్థాపించాడు. సావర్కర్ న్యాయశాస్త్రం అభ్యసించడానికి లండన్‌ వెళ్ళిన తర్వాత భారతదేశంలోని వివిధ ప్రాంతాలలో శాఖలతో, అనేక వందల మంది విప్లవకారులు, రాజకీయ కార్యకర్తలను చేర్చుకుని ఈ సమాజాన్ని విస్తరించాడు. ఈ సంస్థ కొందరు బ్రిటీష్ అధికారుల హత్యలు చేసింది. ఆ తర్వాత సావర్కర్ సోదరులు దోషులుగా నిర్ధారించబడి, జైలు పాలయ్యారు. 1952లో సంఘాన్ని అధికారికంగా రద్దు చేసారు.  

## చరిత్ర
వినాయక్ సావర్కర్, గణేష్ సావర్కర్ లు 1899లో నాసిక్‌లో *మిత్ర మేళా* అనే విప్లవ రహస్య సంఘాన్ని ప్రారంభించాడు. ఆ సమయంలో మహారాష్ట్రలో పనిచేస్తున్న అనేక విప్లవ సంఘాల్లో ఇది ఒకటి. సాయుధ తిరుగుబాటు ద్వారా బ్రిటిష్ పాలనను పడగొట్టాలని ఈ సంస్థ విశ్వసించింది.  1904 లో మహారాష్ట్రలోని వివిధ పట్టణాలకు చెందిన 200 మంది సభ్యులు హాజరైన ఒక సమావేశంలో వినాయక్ సావర్కర్, గియుసెప్పీ మజ్జినీ స్థాపించిన యంగ్ ఇటలీ సంస్థ తరహా లోనే దీనికి *అభినవ్ భారత్* అనే పేరు పెట్టాడు. 

1906లో, వినాయక్ సావర్కర్ న్యాయశాస్త్రం చదవడానికి లండన్ వెళ్లాడు. అదే సంవత్సరంలో అతను *మజ్జినీ చరిత్ర* అనే సంపుటాన్ని సంకలనం చేసాడు. ఇటాలియన్ విప్లవకారుడు మజ్జినీ రచనల అనువదిస్తూ, 25 పేజీల పరిచయాన్ని ఆ పుస్తకంలో రాసాడు.  ఈ పుస్తకం మహారాష్ట్రలో 1907 జూన్‌లో ప్రచురించబడి, మొదటి ఎడిషన్లో వేసిన 2,000 కాపీలు ఒక నెలలోనే అమ్ముడయ్యాయి.  మజ్జినీ యొక్క రహస్య సమాజాలు, గెరిల్లా యుద్ధ పద్ధతులను సావర్కర్ పూర్తిగా స్వీకరించాడు. అతను భారతదేశంలోని తన స్వదేశీయులకు క్రమం తప్పకుండా వార్తాలేఖలు పంపించేవాడు. అలాగే లండన్‌లో విప్లవ ప్రచారాన్ని చేసాడు. 

## కార్యకలాపాలు
సావర్కర్ విప్లవ భావాలు లెఫ్టినెంట్ కల్నల్ విలియం కర్జన్-విల్లీ హత్యకు దారితీశాయి. 1909 జూలై 1 సాయంత్రం లండన్‌లోని ఇంపీరియల్ ఇన్‌స్టిట్యూట్‌లో భారతీయ విద్యార్థుల సమావేశంలో మదన్‌ లాల్ ధింగ్రా, భారతదేశ వ్యవహారాల మంత్రికి రాజకీయ సహాయకుడైన విల్లీని చంపాడు. ధింగ్రాను అరెస్టు చేసి, విచారించి ఉరితీశారు. 1909 లో చారిత్రాత్మక "నాసిక్ కుట్ర కేసు"లో అనంత్ లక్ష్మణ్ కన్హరే, నాసిక్ జిల్లా మేజిస్ట్రేటైన AMT జాక్సన్ ను భారతదేశంలో హత్య చేసాడు.  

జాక్సన్ హత్య దర్యాప్తులో అభినవ్ భారత్ సొసైటీ ఉనికి గురించి, దానిని నడిపించడంలో సావర్కర్ సోదరుల పాత్ర ఉందని తేలింది. వినాయక్ సావర్కర్ ఇరవై బ్రౌనింగ్ పిస్టల్స్‌ను భారతదేశానికి పంపినట్లు కూడా తేలింది. వాటిలో ఒకదాన్ని జాక్సన్ హత్యకు ఉపయోగించారు. జాక్సన్ హత్యలో అతనిపై అభియోగాలు మోపారు. విచారణ పూర్తయ్యాక అతనికి ఆజన్మాంత ద్వీపాంతర వాస శిక్ష విధించబడింది. 1910లో సావర్కర్‌ను అండమాన్ దీవుల్లోని సెల్యులార్ జైలులో ఖైదు చేసారు. 

## ఇవి కూడా చూడండి

* ఇండియా హౌస్
* అనుశీలన్ సమితి

## మూలాలు

వర్గం:భారత స్వాతంత్ర్యోద్యమంలో విప్లవ సంస్థలు
కె.బి థియేటర్

**కె.బి థియేటర్** (కొమురం భీం థియేటర్)https://epaper.eenadu.net/Home/ShareImage?Pictureid=15023872 అనేది కొమురం భీం జిల్లాలో గల ఒక సినిమా హాలు. దీనిని బెలూన్ థియేటర్ అని కూడా పిలుస్తారు. కొమురం భీం జిల్లాలో ఉన్న అతి కొద్ది సినిమా హాలులో ఇది ఒకటి. ఇది భారతదేశంలోనే మొదటి బెలూన్ థియేటర్ గా కూడా పిలవబడుతుంది.

## చరిత్ర
ఆసిఫాబాద్ పట్టణం అనేది ఆసిఫాబాద్ జిల్లా పరిపాలన పట్టణంగా ఉన్న కూడా గత ముప్పై సంవత్సరాలుగా ఇక్కడ థియేటర్ లేకపోవటం దృష్ట్యా, తెలంగాణా ప్రభుత్వం వారు మహిళా సంఘాల వారిని ప్రోత్సహించి వారితో ఈ థియేటర్ ని స్థాపింపజేయటం జరిగింది. 2022 మార్చి 8, అంతర్జాతీయ మహిళా దినోత్సవం నాడు ఈ థియేటర్నీ జిల్లా కలెక్టరు రాహుల్ రాజ్ ప్రారంభించడం జరిగింది.

## విశేషాలు

గిరిజన ప్రాంతంగా ఉన్న ఆసిఫాబాద్లో  1990  తర్వాత ఒక్క సినిమా హాలు కూడా ఉండేది కాదు, దాదాపు ముప్పై సంవత్సరాల తరువాత ఈ థియేటర్ ని ప్రారంభించడం జరిగింది. ఈ థియేటర్ జిల్లా గ్రామీణ అభివృద్ధి శాఖ వారు ఒక పరస్పర సహాయక సహకార సంఘం గా స్థాపించడం జరిగింది. ఢిల్లీకి చెందిన పిక్చర్ టైం అనే అంకుర సంస్థ ఈ థియేటర్ కి సాంకేతిక సహాయం అందించారు. జిల్లాలోని వెనుకబడిన తరగతుల మహిళలకు ఈ సంస్థ ఉపాధి అవకాశాన్ని కల్పించింది.

ఈ థియేటర్ ఒక బెలూన్ రూపంలో ఉంటుంది, దీంట్లో 35mm స్క్రీన్, 6.1 జె.బి డాల్బీ అట్మోస్ సౌండ్ సిస్టం ఉన్నాయి.

### రాజమౌళి సందర్శన
2022 ఏప్రిల్ 12న దర్శకుడు రాజమౌళి ఈ థియేటర్ని సందర్శించి, రౌద్రం రణం రుధిరం సినిమాని ఇక్కడ చూడటం జరిగింది. ఈ సినిమాలో ఈ థియేటర్ నెలకొని ఉన్న కొమురం భీం ఆసిఫాబాద్ జిల్లాకు చెందిన గోండు వీరుడు కొమురం భీం ఆధారంగా భీం పాత్ర ఉండటం విశేషం.

## మూలాలు
పఠాన్ (సినిమా)

[thumb|363x363px|పఠాన్ విజయోత్సవ వేడుకలలో భాగంగా విలేకరుల సమావేశంలో [షారుఖ్ ఖాన్|షారూఖ్ ఖాన్, దీపికా పదుకొణె, జాన్ అబ్రహం ]]
**పఠాన్** అనేది సిద్ధార్థ్ ఆనంద్ దర్శకత్వంలో రాబోతున్న భారతీయ హిందీ భాష యాక్షన్ థ్రిల్లర్ చిత్రం. ఇందులో షారూఖ్ ఖాన్, దీపికా పదుకొణె, జాన్ అబ్రహం ప్రధాన తారాగణం. ఈ చిత్రానికి ఆనంద్ కథ, శ్రీధర్ రాఘవన్ స్క్రీన్ ప్లే కాగా యష్ రాజ్ ఫిల్మ్స్ బ్యానర్ పై ఆదిత్య చోప్రా నిర్మించారు.

ఈ చిత్రం 2023 జనవరి 25న తమిళం, తెలుగులో డబ్బింగ్ వెర్షన్‌లతో పాటు భారతదేశంలో విడుదల అయింది. విడుదలైన మొదటి పదిరోజుల్లోనే రూ.729కోట్ల గ్రాస్‌ రాబట్టింది. దీంతో పఠాన్‌ సినిమా ప్రపంచవ్యాప్తంగా అత్యధిక వసూళ్లని సాధించిన ప్రథమ హిందీ చిత్రంగా నిలిచినట్టయింది.

## తారాగణం

* షారుఖ్ ఖాన్
* దీపికా పదుకొణే
* జాన్ అబ్రహం
* అశుతోష్ రాణా
* గౌతమ్ రోడ్
* డింపుల్ కపాడియా
* సిద్ధాంత్ ఘెగద్మల్
* షాజీ చౌదరి
*ప్రకాష్ బెలవాడి
* విరాఫ్ పటేల్
* కీత్ సెక్వేరా
* గేవీ చాహల్
* సల్మాన్ ఖాన్ (అతిథి పాత్ర)
* హృతిక్ రోషన్ (అతిథి పాత్ర)
* మనీష్ వాధ్వా
* నిఖత్ ఖాన్ 
## వివాదం
పఠాన్ మూవీ నుంచి 2022 డిసెంబరు 12న రిలీజైన బేష‌రమ్ రంగ్.. సాంగ్ వివాదానికి కేంద్ర బిందువుగా మారింది. ఈ పాట‌లో దీపికా ధ‌రించిన కాస్ట్యూమ్స్‌పై అభ్యంత‌రంతో పాటు అశ్లీలం మోతాదు మించింద‌ని ఈ మూవీని బ్యాన్ చేయాల‌నే డిమాండ్‌ వినిపిస్తోంది.

## మూలాలు


వర్గం:హిందీ సినిమాలు
వర్గం:2023 తెలుగు సినిమాలు
వర్గం:భారతీయ యాక్షన్ థ్రిల్లర్ సినిమాలు
వర్గం:యష్ రాజ్ ఫిల్మ్స్ ఫిల్మ్స్
వర్గం:IMAX సినిమాలు
చండితాలా శాసనసభ నియోజకవర్గం

**చండితాలా శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం హుగ్లీ జిల్లా, శ్రీరాంపూర్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. చండితల నియోజకవర్గం పరిధిలో భోగబతిపూర్, గంగాధర్‌పూర్, కృష్ణరాంపూర్, కుమిర్‌మోరా & నబబ్‌పూర్ గ్రామ పంచాయతీలు, చండితల I కమ్యూనిటీ డెవలప్‌మెంట్ బ్లాక్ బక్సా, బక్సా, బరిత్లా, చండితల II కమ్యూనిటీ డెవలప్‌మెంట్ బ్లాక్‌లోని గరల్‌గాచా, జనై, మొనహర్‌పూర్, మృగాలా & నైటీ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
తారకేశ్వర శాసనసభ నియోజకవర్గం

**తారకేశ్వర శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం హుగ్లీ జిల్లా, ఆరంబాగ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. తారకేశ్వర్ నియోజకవర్గం పరిధిలో తారకేశ్వర్ మున్సిపాలిటీ, తారకేశ్వర్ కమ్యూనిటీ డెవలప్‌మెంట్ బ్లాక్, భందర్‌హతి I, భందర్‌హతి II, గోపీనాథ్‌పూర్ I, గోపీనాథ్‌పూర్ II, పెరంబువా గ్రామ పంచాయితీలు ధనియాఖలి కమ్యూనిటీ డెవలప్‌మెంట్ బ్లాక్ లోని హరింఖోలా II గ్రామ పంచాయతీ ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
పుర్సురా శాసనసభ నియోజకవర్గం

**పుర్సురా శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం హుగ్లీ జిల్లా, ఆరంబాగ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. పుర్సురా నియోజకవర్గం పరిధిలో పుర్సురా కమ్యూనిటీ డెవలప్‌మెంట్ బ్లాక్, ఖానాకుల్ I కమ్యూనిటీ డెవలప్‌మెంట్ బ్లాక్‌లోని అరుండా, బాలిపూర్, రామ్మోహన్ I, రామ్మోహన్ II, తాంతిసాల్ గ్రామ పంచాయతీలు, హరింఖోలా I, ఆరంబాగ్ కమ్యూనిటీ డెవలప్‌మెంట్ బ్లాక్‌లోని హరింఖోలా II గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
అరంబాగ్ శాసనసభ నియోజకవర్గం

**అరంబాగ్ శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం హుగ్లీ జిల్లా, ఆరంబాగ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. ఆరంబాగ్ నియోజకవర్గం పరిధిలో ఆరంబాగ్ మునిసిపాలిటీ, అరండి I, అరండి II, బటానాల్, గౌరహతి I, గౌరహతి II, మాధబ్‌పూర్, మాయాపూర్ I, మాయాపూర్ II, సలేపూర్ ఆరంబాగ్ కమ్యూనిటీ డెవలప్‌మెంట్ బ్లాక్‌లోని I, సలేపూర్ II, తిరోల్ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
1983 ఆంధ్రప్రదేశ్ శాసనసభ ఎన్నికలు

1983 నాటి **ఆంధ్రప్రదేశ్ శాసనసభ ఎన్నికలు** అవిభక్త ఆంధ్రప్రదేశ్‌లోని 294 నియోజకవర్గాలలో 1983 జనవరిలో జరిగాయి. ఆంధ్రప్రదేశ్ రాష్ట్రంలో తదుపరి ఐదేళ్లపాటు ప్రభుత్వాన్ని ఎన్నుకునేందుకు ఈ ఎన్నికలు జరిగాయి. కొత్తగా స్థాపించిన తెలుగుదేశం పార్టీ 202 స్థానాల్లో గెలిచి, భారీ మెజారిటీ సాధించింది. అప్పటి వరకు అధికారంలో ఉన్న భారత జాతీయ కాంగ్రెసు పార్టీ 60 సీట్లు మాత్రమే సాధించింది. షెడ్యూల్ ప్రకారం 1983 ఆగస్టులో ఎన్నికలు జరగాల్సి ఉండగా, జనవరి లోనే ఎన్నికలు జరిగాయి. 1983 జనవరి 9 న పది మంది క్యాబినెట్ మంత్రులు, ఐదుగురు డిప్యూటీ మంత్రులతో ఎన్టీరామారావు రాష్ట్రానికి 10వ ముఖ్యమంత్రిగా, మొదటి కాంగ్రెసేతర ముఖ్యమంత్రిగా ప్రమాణ స్వీకారం చేశాడు.

## ఎన్నికల విశేషాలు
రాష్ట్రంలో మొత్తం 3,18,46,694 మంది వోటర్లు ఉండగా, అందులో 2,15,60,642 (67.7%) మంది వోటుహక్కును వినియోగించుకున్నారు. పోలైన వోట్లలో 2.06% వోట్లు చెల్లలేదు.

ఎన్నికలకు 9 నెలల ముందు స్థాపించిన తెలుగుదేశం పార్టీ, అప్పటివరకు అధికారంలో ఉన్న కాంగ్రెసు పార్టీని ఓడించి అధికారాన్ని కైవసం చేసుకుంది. ఎన్నికల్లో మొత్తం 1,720 మంది పోటీ చెయ్యగా, వారిలో 1056 మంది ధరావతులు (డిపాజిట్లు) కోల్పోయారు.  

## ఫలితాలు
రాష్ట్రంలో 294 శాసనసభ నియోజకవర్గాలుండగా, వాటిలో 39 ని షెడ్యూల్డ్ కులాల అభ్యర్థులకు, 15 నియోజక వర్గాలను షెడ్యూల్డ్ తెగల అభ్యర్థులకూ రిజర్వు చేసారు.

## శాసనసభ నియోజకవర్గాలు, విజేతల జాబితా
alt=1983 ఎన్నికల తరువాత శాసనసభలో వివిధ పార్టీల బలాలు|516x516px

## ఎన్నికైన శాసనసభ్యులు

## మూలాలు

## వెలుపలి లంకెలు

వర్గం:ఆంధ్రప్రదేశ్ శాసనసభ ఎన్నికలు
వర్గం:1983 భారత రాష్ట్రాల శాసనసభల ఎన్నికలు
సంతాన వేణుగోపాలస్వామి దేవాలయం (గద్వాల)

**సంతాన వేణుగోపాలస్వామి దేవాలయం** అనేది తెలంగాణ రాష్ట్రం, జోగులాంబ గద్వాల జిల్లా, గద్వాల పట్టణంలో ఉన్న దేవాలయం. వేణుగోపాలస్వామిని 41 రోజులు భక్తి శ్రద్ధలతో కొలిస్తే వారికి సంతానం కలుగుతుందని భక్తుల నమ్మకం. స్వామి విగ్రహాన్ని ప్రతిష్ఠించిన స్థలంలోనే హయగ్రీవస్వామి స్వయంభూగా ఉద్భవించారు.

## చరిత్ర
19వ శతాబ్దంలో (1865-1901) 36 ఏళ్ళపాటు గద్వాల సంస్థానాన్ని రాణి వెంకటలక్ష్మమ్మ పాలించింది. ఆమె దత్తపుత్రుడు రాజా రామభూపాలుడి సోదరుడు భీంరెడ్డి, నాంచారమ్మ దంపతులకు సంతానం లేకపోవడంతో సంస్థాన పురో హితుల సూచన మేరకు భీంనగర్‌లో సంతాన వేణుగోపాలస్వామి దేవాలయాన్ని నిర్మించారు. ఆ తర్వాత భీంరెడ్డి, నాంచారమ్మ దంపతులకు ఆరుగురు కుమారులు జన్మించారు. వారిలో పెద్ద కుమారుడు రాజా సీతారాం భూపాల్‌ సంస్థాన పాలకుడిగా కొనసాగాడు. వంశపారంపర్య ధర్మకర్తలు 2022లో ఈ దేవాలయానికి మరమ్మతు చేయించి, తీర్చిదిద్దారు.

## బ్రహోత్సవాలు
ప్రతి సంవత్సరం మార్గశిర మాసం బహుళ పక్షంలో (డిసెంబరు నెల మూడోవారంలో) మూడురోజులపాటు బ్రహోత్సవాలు నిర్వహించబడుతాయి. ఈ ఉత్సవాలను గద్వాల చిన్నజాతర, భీంనగర్‌ జాతర అని కూడా అంటారు. తొలిరోజు ఉదయం పుణ్యాహవచనం, అంకురార్పణ, ధ్వజారోహణం, భేరీ పూజ, అనంతరం సాయంత్రం కల్యాణోత్సవం నిర్వహిస్తారు. రెండోరోజు ఉదయం నిత్యహోమం, రాత్రి స్వామివారి రథోత్సవం, ఊరేగింపు ఉంటుంది. మూడోరోజు పారువేట, తీర్థావలి, నాగవల్లి, పూర్ణాహుతి, దేవతా విసర్జనతో బ్రహోత్సవాలు ముగుస్తాయి.

## మూలాలు

వర్గం:జోగులాంబ గద్వాల జిల్లా
వర్గం:జోగులాంబ గద్వాల జిల్లా పుణ్యక్షేత్రాలు
వర్గం:హిందూ దేవాలయాలు
వారిస్ షా

వారిస్ షా ( పంజాబీ : وارث شاہ ( షహ్ముఖి ) ; ਭਾਰਿਸ ਸ਼ਾਹ ( గురుముఖి ) ; 1722–1798) పంజాబీ సాహిత్యానికి ఆయన చేసిన కృషికి ప్రసిద్ధి చెందిన చిస్తీ క్రమానికి చెందిన పంజాబీ సూఫీ కవి.రంజా యొక్క సాంప్రదాయ జానపద కథ ఆధారంగా హీర్ రంఝా అనే అతని ముఖ్యమైన రచనకు అతను బాగా ప్రసిద్ది. చెందాడు.జుల్-హిజ్జా మాసంలో ప్రతి *హిజ్రీ* సంవత్సరం చివరలో పాకిస్థాన్ లోని జండియాలా షేర్ ఖాన్ వద్ద, వేలాది మంది భక్తులు అతని *ఉర్సుకు హాజరవుతారు*. 

## నేపథ్యం
వారిస్ షా పాకిస్తాన్ లోని పంజాబ్ లోని జండియాలా షేర్ ఖాన్ లో ఒక ప్రసిద్ధ సయ్యద్ కుటుంబంలో జన్మించాడు. అతని తండ్రి పేరు గుల్షర్ షా. పరిపూర్ణ ఆధ్యాత్మిక మార్గదర్శినిని వెతుక్కుంటూ సంవత్సరాలు గడిపాడు. వారిస్ షా తనను తాను కసూరుకు చెందిన ఉస్తాద్ అయిన హఫీజ్ గులాం ముర్తజా  శిష్యుడిగా అంగీకరించాడు,,వారిస్ షా చిన్నతనంలోనే అతని తల్లిదండ్రులు మరణించారని చెబుతారు. చదువు పూర్తయిన తరువాత, వారిస్ పాక్పట్టన్కు ఉత్తరాన పన్నెండు కిలోమీటర్ల దూరంలో ఉన్న మల్కా హన్స్ అనే గ్రామానికి వెళ్ళాడు. ఇక్కడ అతను చనిపోయే వరకు మస్జిద్ వారిస్ షా అని పిలువబడే చారిత్రాత్మక మసీదు పక్కన ఒక చిన్న గదిలో నివసించాడు. 18 వ శతాబ్దంలో పంజాబీ జీవితం, రాజకీయ పరిస్థితి యొక్క ప్రతి వివరాలను తన రచనలలో  చిత్రీకరించాడు. అయితే  ఇతర కవులు వారిస్ షా రచనలలో లో వారి స్వంత పద్యాలను చేర్చారు. సాధారణంగా అందుబాటులో ఉన్న కిస్సా వారిస్ షాలో 11069 నకిలీ వచనాలు ఉన్నాయని అంచనా. 1916 లో కృపా రామ్ ప్రచురించిన కిస్సా వారిస్ షా పురాతన, ఖచ్చితమైన రచన లాహోర్ లోని పంజాబ్ పబ్లిక్ లైబ్రరీలో లభిస్తుంది
## మూలాలు

వర్గం:సూఫీ కవులు
వర్గం:పాకిస్థాన్ కవులు
బి.ఆర్.చోప్రా

**బల్దేవ్ రాజ్ చోప్రా** (1914 ఏప్రిల్ 22 - 2008 నవంబరు 5) ప్రముఖ భారతీయ దర్శకుడు. బాలీవుడ్ పరిశ్రమ, టెలివిజన్ ధారావాహికల నిర్మాత. నయా దౌర్ (1957), సాధన (1958), కానూన్ (1961), గుమ్రా (1963), హుమ్రాజ్ (1967), ఇన్సాఫ్ కా తరాజు (1980), నికాహ్ (1982), అవమ్ (1987), వంటి హిందీ చిత్రాలకు దర్శకత్వం వహించినందుకు ప్రసిద్ధి చెందాడు. 1988లో టెలివిజన్ సిరీస్ మహాభారత్ నిర్మాత. అతను 1998 సంవత్సరానికి సినీరంగంలో భారతదేశపు అత్యున్నత పురస్కారం దాదాసాహెబ్ ఫాల్కే అవార్డును, 2001లో భారతదేశపు మూడవ అత్యున్నత పౌర పురస్కారం పద్మభూషణ్‌ను అందుకున్నాడు.

అతని తమ్ముడు యష్ చోప్రా, కొడుకు రవి చోప్రా, మేనల్లుడు ఆదిత్య చోప్రా కూడా బాలీవుడ్ పరిశ్రమలో దర్శకులు. అతని మేనల్లుడు ఉదయ్ చోప్రా నటుడు, నిర్మాత కూడా.

## జీవిత చరిత్ర
బి.ఆర్.చోప్రా 1914 ఏప్రిల్ 22న షహీద్ భగత్ సింగ్ నగర్ జిల్లా (గతంలో నవాన్‌షహర్ జిల్లా)లోని రహోన్‌లో జన్మించాడు. అతని తండ్రి విలయతి రాజ్ చోప్రా. ఆ తర్వాత వారు లాహోర్‌కు మారారు. అతని తమ్ముడు యష్ చోప్రా సినిమా నిర్మాత.

ఆయన లాహోర్‌లోని పంజాబ్ విశ్వవిద్యాలయం నుండి ఆంగ్ల సాహిత్యంలో ఎం.ఎ పూర్తిచేసాడు. అతను లాహోర్‌ కేంద్రంగా ప్రచురితమైయ్యే సినీ మాసపత్రిక సినీ హెరాల్డ్‌తో 1944లో ఫిల్మ్ జర్నలిస్ట్‌గా తన వృత్తిని ప్రారంభించాడు. తరువాత ఆ పత్రికను స్వాధీనం చేసుకుని 1947 వరకు కొనసాగించాడు. 

అదే సంవత్సరం ఐ. ఎస్. జోహార్ కథ అయిన చాందినీ చౌక్ చిత్రాన్ని ప్రారంభించాడు. ఈ సినిమాలో నయీమ్ హష్మీ హీరోగా నటించగా, ఎరికా రుక్షి హీరోయిన్. అయితే సినిమా నిర్మాణం ప్రారంభం కావాల్సి ఉండగానే, లాహోర్‌లో అల్లర్లు చెలరేగడంతో అతను, అతని కుటుంబం నగరం నుండి పారిపోవాల్సి వచ్చింది. 

1947లో భారతదేశం, పాకిస్తాన్‌గా విభజించబడిన తరువాత వారు ఢిల్లీకి మకాం మార్చారు. 1948లో అతను ముంబై చేరుకుని తన మొదటి ప్రొడక్షన్ కర్వాత్ నిర్మించినప్పటికీ అది అపజయం పాలైంది. దర్శకుడిగా అతని మొదటి చిత్రం అఫ్సానా 1951లో విడుదలైంది. ఇందులో అశోక్ కుమార్ ద్విపాత్రాభినయంలో నటించాడు. ఈ చిత్రం విజయవంతమవడంతో బి.ఆర్.చోప్రా పేరు బాలీవుడ్‌లో స్థిరపడింది. 

1954లో మీనా కుమారి ప్రధాన పాత్రతో గతంలో ఆగిపోయిన చాందినీ చౌక్‌ చిత్ర నిర్మాణం పూర్తిచేసాడు. 1955లో తన సొంత నిర్మాణ సంస్థ బి.ఆర్ ఫిల్మ్స్‌ని స్థాపించాడు. ఈ ప్రొడక్షన్ హౌస్ నుండి మొదటి చిత్రం ఏక్ హి రాస్తా విడుదల అయి విజయవంతమైంది. 1957లో దిలీప్ కుమార్, వైజయంతిమాల జంటగా బి.ఆర్.చోప్రా నిర్మించిన చిత్రం నయా దౌర్ గోల్డెన్ జూబ్లీ హిట్ కొట్టింది. తరువాత విడుదలైన కానూన్, గుమ్రా, హుమ్రాజ్ అరవైలలో పెద్ద విజయాలు సాధించాయి. ఆయన 1963లో 13వ బెర్లిన్ ఇంటర్నేషనల్ ఫిల్మ్ ఫెస్టివల్‌లో జ్యూరీ సభ్యుడు. నటుడు దిలీప్ కుమార్‌తో అతని రెండవ చిత్రం 1972లో ఫ్లాప్ అయిన దస్తాన్.

## ఫిల్మోగ్రఫీ

## అవార్డులు

### పౌర పురస్కారాలు

* పద్మ భూషణ్: 2001

### [[భారత జాతీయ చలనచిత్ర పురస్కారాలు|జాతీయ చలనచిత్ర అవార్డులు]]

* 1960: హిందీలో ఉత్తమ చలనచిత్రం కోసం మెరిట్ సర్టిఫికేట్ - కానూన్
* 1961: హిందీలో ఉత్తమ చలనచిత్రంగా రాష్ట్రపతి రజత పతకం –  ధర్మపుత్ర (నిర్మాత)
* 1998: దాదాసాహెబ్ ఫాల్కే అవార్డు

### [[ఫిల్మ్‌ఫేర్ పురస్కారాలు|ఫిల్మ్‌ఫేర్ అవార్డులు]]

* 1962: ఉత్తమ దర్శకుడిగా ఫిల్మ్‌ఫేర్ అవార్డు: కానూన్
* 2003: ఫిల్మ్‌ఫేర్ లైఫ్‌టైమ్ అచీవ్‌మెంట్ అవార్డు

## మూలాలు
వర్గం:1914 జననాలు
వర్గం:2008 మరణాలు
వర్గం:దాదాసాహెబ్ ఫాల్కే అవార్డు గ్రహీతలు
వర్గం:ఫిల్మ్‌ఫేర్ అవార్డుల విజేతలు
వర్గం:ఫిల్మ్‌ఫేర్ లైఫ్‌టైమ్ అచీవ్‌మెంట్ అవార్డు విజేతలు
వర్గం:హిందీ చిత్ర నిర్మాతలు
వర్గం:హిందీ స్క్రీన్ రైటర్స్
వర్గం:హిందీ చిత్ర దర్శకులు
వర్గం:కళల్లో పద్మ భూషణ్ గ్రహీతలు
తమిళ గంట

thumb| గంటపై శాసనం, దాని అనువాదం
**తమిళ గంట** అనేది ఓ విరిగిన కంచు గంట. దీన్ని సుమారు 1836 లో విలియం కొలెన్సో అనే మిషనరీ కనుగొన్నాడు. న్యూజీల్యాండ్ ఉత్తర ప్రాంతం లోని వ్హాంగరెల్ సమీఫంలో అతను దాన్ని చూసినపుడు అక్కడి మావోరీ స్త్రీలు దాన్ని బంగాళదుంపలు ఉడకబెట్టుకునే కుండ లాగా వాడుతున్నారు.

ఈ గంట 13&nbsp;సెం.మీ పొడవు, 9&nbsp;సెం.మీ లోతుతో ఉంది. దానిపై ఒక శాసనం లిఖించి ఉంది. గంట అంచు చుట్టూ ఉన్న శాసనం పాత తమిళ భాషలో ఉందని గుర్తించబడింది. శాసనంలో "ముకయ్యతిన్ వక్కుచు. ఉతయ . . కప్పల్ ఉతయ మణి" అని తమిళంలో రాసి ఉంది. దాని అర్థం "మొహోయిడెన్ బక్స్ నావకు చెందిన గంట" అని.  ఈ శాసనంలోని కొన్ని అక్షరాలు ఆధునిక తమిళ లిపిలో లేవు. అవి ప్రాచీన లిపిలో ఉండేవి. అందువల్ల ఈ గంట దాదాపు 500 సంవత్సరాల నాటిదని, బహుశా మలి పాండ్య కాలం నాటిది కావచ్చునని అంచనా వేసారు.  దీన్ని కొన్నిసార్లు బయటి నుండి వచ్చిన కళాఖండం అని పిలుస్తారు. 
thumb| మరో చిత్రంలో బెల్
ఇండాలజిస్ట్ VR రామచంద్ర దీక్షితార్ తన *ది ఆరిజిన్ అండ్ స్ప్రెడ్ ఆఫ్* తమిళ్‌లో ప్రాచీన తమిళ సముద్ర యాత్రికులకు ఆస్ట్రేలియా, పాలినేషియాల గురించి తెలిసి ఉండవచ్చని పేర్కొన్నాడు.  గంట ఆవిష్కరణతో న్యూజిలాండ్‌లో తమిళ ఉనికి గురించిన ఊహాగానాలు వచ్చాయి. అయితే న్యూజిలాండ్‌తో తమిళులకు ఉన్న పరిచయానికి ఈ గంట మాత్రమే రుజువు కాదు.  వన్నీ దేశం, ఆగ్నేయాసియాల మధ్య వాణిజ్యం పెరిగిన కాలంలో ట్రింకోమలీ నుండి నావికులు న్యూజిలాండ్ చేరుకున్నారు. భారతీయులకు సన్నిహితులైన నావికులున్న పోర్చుగీసు ఓడ ఆ గంటను ఒడ్డు వద్ద పడవేసి ఉండవచ్చు.  అలాగే, ఈ కాలంలో అనేక భారతీయ నౌకలను యూరోపియన్లు స్వాధీనం చేసుకున్నారు. ఆ గంట, అలాంటి ఓడల్లో న్యూజిలాండ్ తీరంలో వదిలేసిన ఏదైనా ఓడకు చెందినదైనా కావచ్చు కూడా. 

విలియం కొలెన్సో ఈ గంటను డొమినియన్ మ్యూజియమ్‌కు అందజేసాడు. ఇప్పుడు ఆ మ్యూజియంను మ్యూజియం ఆఫ్ న్యూజిలాండ్ టె పాపా టోంగరేవా అని అంటారు.

## ఇవి కూడా చూడండి

* పాంపే లక్ష్మి - అగ్నిపర్వత విస్ఫోటనంలో ధ్వంసమైన ఇటలీ నగరం పాంపే శిథిలాల్లో దొరికిన చిన్న భారతీయ శిల్పం  
* పల్లవ లిపి
* తమిళ లిపి

## మూలాలు

 

[వర్గం:[తమిళ సంస్కృతి]]
వర్గం:భారతదేశ చరిత్ర
1989 ఆంధ్రప్రదేశ్ శాసనసభ ఎన్నికలు

**1989 లో జరిగిన ఆంధ్రప్రదేశ్ శాసనసభ ఎన్నికలలో** భారత జాతీయ కాంగ్రెస్ అధికారాన్ని కైవసం చేసుకుంది. శాసనసభ లోని 294 సీట్లలో 181 స్థానాలను గెలుచుకుంది.  మర్రి చెన్నారెడ్డి, కాంగ్రెస్ శాసనసభా పక్ష నేతగాను, ముఖ్యమంత్రిగానూ ఎన్నికయ్యాడు. 1985లో 216 సీట్లు గెలిచిన తెదేపాకు కేవలం 74 సీట్లు మాత్రమే వచ్చాయి. అదే సంవత్సరంలో లోక్‌సభకు సాధారణ ఎన్నికలు కూడా జరిగాయి. రాష్ట్రం లోని మొత్తం 42 లోక్‌సభ నియోజకవర్గాలకు గాను కాంగ్రెసు పార్టీ 39 స్థానాల్లో విజయం సాధించగా, తెదేపా కేవలం 2 లోక్‌సభ నియోజకవర్గాల్లో మాత్రమే విజయం సాధించింది.

అప్పటివరకు ముఖ్యమంత్రిగా పనిచేసిన రామారావు, ఈ ఎన్నికల్లో రెండు స్థానాల నుంచి పోటీచేసాడు. హిందూపురంలో గెలవగా, కల్వకుర్తిలో కాంగ్రెస్‌ అభ్యర్థి జక్కుల చిత్తరంజన్‌దాస్‌ చేతిలో ఓడిపోయాడు. 

## సాధించిన సీట్లు, వోట్ల గణాంకాలు
ఎన్నికల్లో వివిధ పార్టీలు సాధించిన సీట్లు, వోట్ల గణాంకాల సారాంశాన్ని కింది పట్టికలో చూడవచ్చు. 

## ఎన్నికైన సభ్యులు

## మూలాలు

## వెలుపలి లంకెలు

వర్గం:ఆంధ్రప్రదేశ్ శాసనసభ ఎన్నికలు
వర్గం:1989 భారత రాష్ట్రాల శాసనసభల ఎన్నికలు
నందకుమార్ శాసనసభ నియోజకవర్గం

**నందకుమార్ శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం పూర్భా మేదినిపూర్ జిల్లా, తమ్లుక్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.నందకుమార్ నియోజకవర్గం పరిధిలో నందకుమార్ కమ్యూనిటీ డెవలప్‌మెంట్ బ్లాక్, తమ్‌లుక్ కమ్యూనిటీ డెవలప్‌మెంట్ బ్లాక్‌లోని బిష్నుబార్ I, పదంపూర్ I, పదుమ్‌పూర్ II గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
నందిగ్రామ్ శాసనసభ నియోజకవర్గం

**నందిగ్రామ్ శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం పూర్భా మేదినిపూర్ జిల్లా, తమ్లుక్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

## ఎన్నికైన సభ్యులు

###### 1951 నుండి 1967 (నందిగ్రామ్ నార్త్  , నందిగ్రామ్ సౌత్)

### 1967 నుండి ప్రస్తుతం నందిగ్రామ్‌గా

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
1985 ఆంధ్రప్రదేశ్ శాసనసభ ఎన్నికలు

**1985 నాటి ఆంధ్రప్రదేశ్ శాసనసభ ఎన్నికలు,** 1985 జనవరిలో ఆంధ్రప్రదేశ్‌లోని 294 నియోజకవర్గాలలో జరిగాయి. శాసనసభ గడువు 1988 వరకు ఉన్నప్పటికీ, 1984 ఆగస్టులో తనను ముఖ్యమంత్రి పదవిని తొలగించడం, ఆ తరువాత నెలలోపే తిరిగి పదవిని పొందిన సంఘటనల తరువాత మధ్యంతర ఎన్నికలకు వెళ్ళాలని రామారావు భావించి శాసనసభ రద్దుకు సిఫారసు చెయ్యడంతో ఈ ఎన్నికలు నిర్వహించాల్సి వచ్చింది.  తెలుగుదేశం పార్టీ 202  సీట్లు గెలుచుకుని భారీ మెజారిటీ సాధించింది. భారత జాతీయ కాంగ్రెస్ 50 సీట్లు మాత్రమే గెలుచుకుంది.

## ఫలితాలు

## ఎన్నికైన సభ్యులు

## మూలాలు

## వెలుపలి లంకెలు

వర్గం:ఆంధ్రప్రదేశ్ శాసనసభ ఎన్నికలు
ఆంధ్రప్రదేశ్
మృణాల్ దుసానిస్

**మృణాల్ దుసానిస్** మహారాష్ట్రకు చెందిన టివి, సినిమా నటి. మరాఠీ టెలివిజన్ కార్యక్రమాలలో ప్రధాన పాత్రలకు ప్రసిద్ధి చెందింది.

## జననం, విద్య
మృణాల్ 1988, జూన్ 20న మహారాష్ట్రలోని నాసిక్‌ పట్టణంలో జన్మించింది. మరాఠా ఉన్నత పాఠశాల నుండి పాఠశాల విద్యను, నాసిక్‌లోని హెచ్.పి.టి. కళాశాల కళాశాలలో కళాశాల విద్యను చదివింది. జర్నలిజంలో మాస్టర్స్ డిగ్రీ పూర్తిచేసింది.

## వ్యక్తిగత జీవితం
2016లో మృణాల్ కు సాఫ్ట్‌వేర్ ఇంజనీర్ నీరజ్ మోర్‌తో వివాహం జరిగింది. వారికి 2020 మార్చిలో ఒక పాప జన్మించింది.

## నటనారంగం
ఏక్తా కపూర్ నిర్మించిన *మజియా ప్రియాలా ప్రీత్ కలేనా* సీరియల్ ద్వారా తన నట జీవితాన్ని ప్రారంభించింది. తర్వాత జీ మరాఠీలో వచ్చిన *టు తిథే మీ* సీరియల్, 2015లో కలర్స్ మరాఠీలో ప్రసారమైన *అస్సా ససర్ సురేఖ్ బాయి* సీరియల్‌లో, 2018లో *సుఖాచ్యా సారిని హే మన్ బవారే* సీరియల్‌లో అనుశ్రీగా నటించింది.

## నటించినవి

## అవార్డులు, నామినేషన్లు

## మూలాలు

## బాహ్య లింకులు
* ఇంటర్నెట్ మూవీ డేటాబేసు లో మృణాల్ దుసానిస్

వర్గం:1988 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:టెలివిజన్ నటీమణులు
పటాష్‌పూర్ శాసనసభ నియోజకవర్గం

**పటాష్‌పూర్ శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం పూర్భా మేదినిపూర్ జిల్లా, కంఠి లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. పటాష్‌పూర్ నియోజకవర్గం పరిధిలోకి పటాష్‌పూర్ I కమ్యూనిటీ డెవలప్‌మెంట్ బ్లాక్, పటాష్‌పూర్ II కమ్యూనిటీ డెవలప్‌మెంట్ బ్లాక్‌లోని ఖర్గ్రామ్, పంచేట్, పటాస్‌పూర్, సౌత్ ఖండా & శ్రీరాంపూర్ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
కాంతి ఉత్తర శాసనసభ నియోజకవర్గం

**కాంతి ఉత్తర శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం పూర్భా మేదినిపూర్ జిల్లా, కంఠి లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. కంఠి ఉత్తర నియోజకవర్గం పరిధిలో దేశప్రాన్ సీడీ బ్లాక్, బ్రజచౌలి, దేబేంద్ర, కనైదిఘి, కుమిర్ద, లౌడా, మరిష్దా గ్రామ పంచాయితీలు, ఎగ్రా II కమ్యూనిటీ  బ్లాక్ కు చెందిన  కాంటాయ్ III & బతురీ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
మేఘా ధాదే

**మేఘా ధాడే** మహారాష్ట్రకు చెందిన టివి, సినిమా నటి. 2018లో *బిగ్ బాస్ మరాఠీ 1* మొదటి సీజన్‌లో పాల్గొని విజేతగా నిలిచింది. తర్వాత *బిగ్ బాస్ 12* లో వైల్డ్ కార్డ్ కంటెస్టెంట్‌గా పాల్గొన్నది.

## జననం
మేఘా ధాడే జూన్ 22న మహారాష్ట్ర, జల్గావ్‌లోని మధ్యతరగతి కుటుంబంలో జన్మించింది.

## నటనారంగం
*కిస్ ధేష్ మై హై మేరా దిల్*, *కస్తూరి* వంటి సీరియళ్ళతోపాటు ఇతర హిందీ టీవీ సీరియల్స్‌లో నటించింది. 2012లో మరాఠీ సినిమాతో సినిమారంగంలోకి అడుగుపెట్టింది. డిడి నేషనల్‌లో ప్రసారమైన *పెహచాన్‌* సీరియల్ లో కూడా నటించింది. 2018 ప్రారంభంలో *బిగ్ బాస్ మరాఠీ రియాలిటీ షోలో* విజేతగా నిలిచింది. 2018 అక్టోబరు చివరలో వైల్డ్ కార్డ్ ఎంట్రీగా మరొక రియాలిటీ షో *బిగ్ బాస్ 12* లో చేరింది. డిసెంబరు 6న ఆ షో నుండి తొలగించబడింది.

## వ్యక్తిగత జీవితం
మేఘా ధాడేకు ఆదిత్య పావస్కర్‌తో వివాహం జరిగింది. తన భర్త మొదటి వివాహం నుండి ఇద్దరు పిల్లలు, కుమార్తె, సాక్షి, సవతి కుమారుడు వేదాంత్ ఉన్నారు.

## నటించినవి

### సినిమాలు

### టెలివిజన్

## మూలాలు

## బయటి లింకులు

వర్గం:1988 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:టెలివిజన్ నటీమణులు
ఆకుల శ్రీధర్

**డా. ఆకుల శ్రీధర్,** తెలంగాణ రాష్ట్రానికి చెందిన కర్రసాము కళాకారుడు. తెలుగు విశ్వవిద్యాయలం నుండి కర్రసాములో పీహెచ్‌డీ పూర్తిచేసిన శ్రీధర్ అపూర్వ కళా సాహితి అకాడమీ అనే సంస్థను స్థాపించి కర్ర, కత్తిసాములో శిక్షణ ఇస్తున్నాడు.

## జననం, విద్యాభ్యాసం
ఆకుల శ్రీధర్ 1977 డిసెంబరు 17న తెలంగాణ రాష్ట్రం, పెద్దపల్లి జిల్లా, రామగుండం మండలం, గోదావరిఖనిలో ఆకుల సూరయ్య, రాజేశ్వరి దంపతులకు జన్మించాడు. 8ఇంక్లైన్ కాలనీ లో ఇంటర్ పూర్తిచేసి, భద్రాచలం జిల్లా, కొత్తగూడెంలో శ్రీ రామచంద్ర డిగ్రీ కాలేజీలో డిగ్రీ, ఆ తరువాత హైదరాబాదులోని తెలుగు విశ్వవిద్యాలయంలో ఎం.ఏ జానపద కళలు ఎం.ఫిల్డ్ చేసి పిహెచ్.డి కర్రసాము ప్రదర్శన పద్ధతులు – విశ్లేషణ అనే అంశంపై ఆచార్య చిగిచర్ల కృష్ణారెడ్డి పర్యవేక్షణలో  2015లో తెలంగాణ గవర్నర్ నరసింహన్ చేతుల మీదుగా డాక్టరేటు పట్టాను అందుకున్నాడు.

## కళారంగ జీవితం
శ్రీధర్ తండ్రి ఆకుల సూరయ్య కూడా గాయకుడిగా, నటుడిగా, నృత్యకారుడిగా, వ్యాయామకారుడిగా, కుస్తీదారుడిగా గుర్తింపు పొందాడు. సింగరేణి గని కార్మికుడిగా విధులు నిర్వహిస్తున్న సమయంలో సింగరేణి తరుపున వెళ్ళి రాష్ట్రీయ, జాతీయ స్థాయిలో పాల్గొని సింగరేణికి మంచి గుర్తింపు తెచ్చాడు. 2010 జాతీయ స్థాయి బాడీ బిల్డింగులో మిస్టర్ తెలంగాణ టైటిలును కూడా కైవసం చేసుకున్నాడు. తండ్రి బాటలోనే శ్రీధర్ కళారంగంలో అడుగులు వేశాడు. కర్రసాము గురువు కంతి పోషం, మాజీ ఎమ్మెల్యే మాల మల్లేశం వద్ద 10వ ఏటనే కర్రసాములో శిక్షణ తీసుకున్నాడు.  

**ప్రదర్శనలు**

* 2020, 2021, 2022 సంవత్సరాలలో శివరాత్రి సందర్భంగా వేములవాడలోని రాజరాజేశ్వరి దేవాలయం సన్నిధానంలో కర్రసాము ప్రదర్శన
* 2020 మార్చి 8న అంతర్జాతీయ మహిళా దినోత్సవం సందర్భంగా రాజ్ భవన్ లో గవర్నర్ తమిళసై సమక్షంలో కర్రసాము ప్రదర్శన
* సౌత్ సెంట్రల్ జోన్ కల్చరల్ కమిటీ నిర్వహించిన భారత్ మాత మహా హారతి ఆజాది కా అమృత్ మహోత్సవ్ లో కర్రసాము ప్రదర్శన
* 2021, 2022 సంవత్సరాలలో ఆగష్టు 15న గోల్కొండ కోటపై భారత స్వాతంత్ర్య వేడుకలు సందర్భంగా కర్రసాము ప్రదర్శన

## శిక్షణ
తెలంగాణ భాషా సాంస్కృతిక శాఖ సహకారంతో రవీంద్రభారతిలో యుద్ధ విద్యలైన కర్ర, కత్తి సాములో శిక్షణ అందించాడు.

## పురస్కారాలు

* కర్రసాము కళారత్న అవార్డు (కడప, ఆంధ్రప్రదేశ్)  
* సింగిడి అవార్డు (2021 డిసెంబరు, రవీంద్రభారతి, హైదరబాదు)

## మూలాలు

వర్గం:1977 జననాలు
వర్గం:పెద్దపల్లి జిల్లా వ్యక్తులు
వర్గం:తెలుగు విశ్వవిద్యాలయం పూర్వ విద్యార్థులు
బ్రూక్ మాంక్

thumb
బ్రూక్ మాంక్ ఒక ప్రసిద్ధ అమెరికన్ టిక్ టాకర్.  లిప్ సింక్ , డ్యాన్స్ వీడియోలతో పాటు కామెడీ స్కిట్‌లను పోస్ట్ చేయడం ద్వారా, ఆమె తన @బ్రూక్‌మాంక్_ పేజీలో సుమారు 10 మిలియన్ల మంది అనుచరులను, 550 మిలియన్ల మొత్తం లైక్‌లను సంపాదించుకుంది. ఆమె ఇన్‌స్టాగ్రామ్ , యూట్యూబ్‌లో కూడా చురుకుగా ఉంటుంది. ఆమె తన ఇన్‌స్టాగ్రామ్ హ్యాండిల్‌లో 700కె మంది ఫాలోవర్లను కలిగి ఉంది, ఆమె యూ ట్యూబ్ ఛానెల్‌లో 240కె కంటే ఎక్కువ మంది సబ్‌స్క్రైబర్‌లను కలిగి ఉంది.

వయసు: 19 ఏళ్లు

పుట్టిన దేశం: యునైటెడ్ స్టేట్స్

ఎత్తు: 5'4" (163 సెం.మీ.)

## బాల్యం & ప్రారంభ జీవితం
బ్రూక్ మాంక్ జనవరి 31, 2003న యునైటెడ్ స్టేట్స్ ఆఫ్ అమెరికాలో జన్మించింది. ఆమె ఐదుగురు సోదరీమణులకు మధ్యస్థురాలు. ఫిబ్రవరి 10, 2020న, ఆమె తన అక్క ఆడ్రాతో కలిసి ఫోటోల సమూహాన్ని షేర్ చేసింది, అందులో వారిద్దరూ తన “ప్రామాణికమైన” వస్తువులను ధరించారు.

బ్రూక్ మాంక్ క్రైస్తవురాలు. నవంబర్ 2019లో తన స్వీయ-శీర్షిక యూట్యూబ్ ఛానెల్‌లో పోస్ట్ చేసిన ప్రశ్నోత్తరాల వీడియోలో, తనకు ఆదర్శవంతమైన బాయ్‌ఫ్రెండ్ "యేసును ప్రేమించే" , "క్రైస్తవ మతం గురించి ఎల్లప్పుడూ సంభాషించడానికి ఇష్టపడే" వ్యక్తి అయి ఉండాలని పేర్కొంది. సాధారణంగా, తన తల్లిని గౌరవంగా చూసే వ్యక్తి తన ప్రేయసిని అలాగే చూస్తాడని ఆమె నమ్ముతున్నందున, యువకుడు తన తల్లి పట్ల చాలా గౌరవంగా ఉండాలని కూడా ఆమె పేర్కొంది.

## కీర్తి
బ్రూక్ మాంక్ అభిమానుల ప్రకారం, ఆమె కంటెంట్ వారి వంటి ఉన్నత పాఠశాల విద్యార్థులకు చాలా సాపేక్షంగా ఉంటుంది. ఆమె చాలా తక్కువ సమయంలో ప్లాట్‌ఫారమ్‌పై బాగా పాపులర్ కావడానికి బహుశా ఇదే కారణం. ఆమె తన మొదటి వీడియోను సెప్టెంబర్ 2019లో ప్లాట్‌ఫారమ్‌లో పోస్ట్ చేసింది. నవంబర్ 2019 యూ ట్యూబ్ క్యూ&ఎ వీడియోలో, తనకు కొన్ని లక్షల మంది ఫాలోవర్లు ఉన్నారని ఆమె పేర్కొన్నారు. 2020 వేసవి నాటికి, ఆ సంఖ్య ఇరవై రెట్లు పెరిగింది.

ఆమె తన స్నేహితులు, కుటుంబ సభ్యులతో సెల్ఫీలు , ఫోటోలను పంచుకోవడానికి తన @బ్రూక్‌మాంక్ ఇన్స్టాగ్రామ్ పేజీని ఉపయోగిస్తుంది. ఆమె జూలై 2019లో తన స్వీయ-శీర్షిక యూట్యూబ్ ఛానెల్‌ని సెటప్ చేసింది, అప్పటి నుండి అక్కడ కొన్ని మేకప్ ట్యుటోరియల్‌లను పోస్ట్ చేసింది.

## భవిష్యత్తు ప్రణాళికలు
బ్రూక్ మాంక్ ఆ యూట్యూబ్ ప్రశ్నోత్తరాల వీడియోలో తన జీవితంలో ఎక్కువ భాగం ఇంట్లోనే చదువుకున్నట్లు వెల్లడించింది. ఆమె హైస్కూల్ నుండి గ్రాడ్యుయేట్ అయిన వెంటనే కళాశాలకు వెళ్లాలని మొదట్లో ప్రణాళికలు వేసుకుంది, కానీ ఆమె దాని గురించి ఖచ్చితంగా తెలియలేదు. ఆమె ప్రకారం, కళాశాల అనేది తనకు తానుగా పెట్టుబడి పెట్టడం, "మీరు గణనీయమైన రాబడిని పొందవలసినది". ప్రస్తుతానికి తనకు భవిష్యత్తు గురించి ఎలాంటి ప్రణాళికలు లేవని, ఇప్పుడు కాలేజీకి వెళ్లి సమయం, డబ్బు వృధా చేయాలనే ఉద్దేశం లేదని ఆమె నిజాయితీగా ఒప్పుకుంది. బదులుగా, ఆమె ఒక సంవత్సరం సెలవు తీసుకొని తన ఎంపికలను పరిగణించాలనుకుంటోంది. బ్రూక్ తన సోషల్ మీడియా విజయం నుండి సాధ్యమయ్యే, దీర్ఘకాలికమైనదాన్ని నిర్మించడానికి కూడా ప్రయత్నించవచ్చని చెప్పారు.

## మూలాలు

వర్గం:2003 జననాలు
వర్గం:టిక్ టాకర్
వర్గం:అమెరికన్ టిక్ టాకర్
వర్గం:జీవిస్తున్న ప్రజలు
పాలేటి రామారావు

పాలేటి రామారావు బాపట్ల జిల్లా చీరాల నియోజకవర్గం మాజీ శానస సభ్యుడు,  మాజీ మంత్రి. అతను ఆంధ్రప్రదేశ్ రాష్ట్ర మాజీ ముఖ్యమంత్రి నందమూరి తారక రామారావు మంత్రి వర్గంలో మంత్రిగా పనిచేశాడు.  అతను  ప్రస్తుతం యువజన శ్రామిక రైతు కాంగ్రెస్ పార్టీ సభ్యుడు.  

## రాజకీయ జీవితం

## మరణ వేడుకలు
అతనికి 75 సంవత్సరాలు బ్రతకాలని ఉందని తన 63 వ యేట నుండి ప్రతీ సంవత్సరం అతని పుట్టిన రోజును పురష్కరించుకొని మరణదిన వేడుకలకు ఆహ్వానంటూ ఇన్విటేషన్ కార్డులను కొట్టించారు. ఇన్విటేషన్ కార్డులో ఇప్పటికి తనకు 63 ఏళ్లు పూర్తతాయని, ఇక జీవించేది 12 సంవత్సరాలు అని జోస్యం చెప్పాడు. 1959వ సంవత్సరంలో పుట్టానని, 2034లో మరణం ఉంటుందని ఆహ్వాన కార్డులో రాశాడు. 2022 నవంబరు 17న  జరుపుకునేది 12వ మరణ దినోత్సవం అని పేర్కొన్నాడు. ఇక్కడ నుంచి 12 ఏళ్లు మాత్రమే జీవిస్తానని ప్రకటించాడు.  చీరాల ఎ.ఎం.ఐ హాలులో అతని మరణ దిన వేడుకలు జరిగాయి. ఈ కార్యక్రమంలో పలువురు ప్రముఖులు కూడా హాజరయ్యారు. 

## మూలాలు

వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:1959 జననాలు
వర్గం:జీవిస్తున్న ప్రజలు
పెళ్ళిగోల

* పెళ్ళిగోల (1980 సినిమా)
* పెళ్ళిగోల (1993 సినిమా)
గీతా కృష్ణ

ఎ. ఎస్. గీతా కృష్ణ భారతీయ చలనచిత్ర దర్శకుడు. తెలుగు, తమిళ చిత్రాలను రూపొందించారు. అతను దర్శకుడిగా 1987లో నాగార్జున నటించిన తెలుగు చిత్రం సంకీర్తనతో అరంగేట్రం చేసాడు. ఆ సంవత్సరానికి ఉత్తమ నూతన దర్శకుడిగా నంది అవార్డు కైవసం చేసుకున్నాడు.

## కెరీర్
గీతా కృష్ణ తొలి చిత్రం సంకీర్తన అనేది నాగార్జున, రమ్య కృష్ణన్‌ ప్రధాన తారాగణంగా వచ్చిన సంగీత ప్రేమకథ. ఈ చిత్రం వాణిజ్యపరంగా విజయవంతమైనది. అతను దర్శకుని ఉత్తమ మొదటి చిత్రంగా నంది అవార్డును గెలుచుకున్నాడు. తర్వాత అతను కోకిల చిత్రం కంటి మార్పిడి ఆధారంగా క్రైమ్-మిస్టరీని రూపొందించాడు, గీతా కృష్ణ తర్వాత స్కిజోఫ్రెనియా సమస్యపై కీచురాళ్లు, ప్రియతమా.. ఇలా రెండు ప్రయోగాత్మక చిత్రాలు చేసాడు. కొంత కాలం విశ్రాంతి తరువాత 1996లో సర్వర్ సుందరమ్మగారి అబ్బాయితో తిరిగి వచ్చాడు, ఇందులో గుండె మార్పిడిని ప్రధాన ఇతివృత్తంగా తీసుకున్నాడు. ఈ చిత్రానికి స్వయంగా సినిమా సంగీతాన్ని కూడా సమకూర్చాడు.

అతను 1999లో ప్రభుదేవా, సిమ్రాన్ నటించిన టైమ్ అనే తమిళ చిత్రాన్ని నిర్మించాడు. 2000ల చివరలో, అతను కాఫీ బార్ అని ద్విభాషా చిత్రం చేయడం ప్రారంభించాడు, 2011లో తెలుగు వెర్షన్, తమిళ వెర్షన్ నిమిడంగల్ రెండు సంవత్సరాల తర్వాత విడుదలయ్యాయి. 2013లో సింధు లోయ నాగరికత నుండి ప్రారంభమయ్యే భారతదేశ చరిత్రను మ్యాప్ చేసే అరవై ఐదు గంటల డాక్యుడ్రామాలో తాను పనిచేస్తున్నట్లు వెల్లడించాడు. మై కంట్రీ ఇండియా టైమ్ క్యాప్సూల్(*My Country India Time Capsule*) పేరుతో గీతా కృష్ణ ప్రాజెక్ట్‌ను విస్తృతంగా పరిశోధించారు. ఈ వెంచర్‌లో అగ్రశ్రేణి సాంకేతిక నిపుణులు, కళాకారులు కూడా పాల్గొన్నారు.

## ఫిల్మోగ్రఫీ

## మూలాలు

వర్గం:తమిళ సినిమా దర్శకులు
వర్గం:తెలుగు సినిమా దర్శకులు
గర్బెటా శాసనసభ నియోజకవర్గం

**గర్బెటా శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం పశ్చిమ మేదినిపూర్ జిల్లా, ఝర్‌గ్రామ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. గర్బెటా నియోజకవర్గం పరిధిలో గర్బెట I కమ్యూనిటీ డెవలప్‌మెంట్ బ్లాక్, గర్బెటా II కమ్యూనిటీ డెవలప్‌మెంట్ బ్లాక్‌లోని ఆమ్లసులి, జోగర్దంగా, పియసాల, సర్బోత్ గ్రామ పంచాయతీలుక్ ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
సల్బోని శాసనసభ నియోజకవర్గం

**సల్బోని శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం పశ్చిమ మేదినిపూర్ జిల్లా, ఝర్‌గ్రామ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. సల్బోని నియోజకవర్గం పరిధిలో భీంపూర్, బిష్ణుపూర్, దేబ్‌గ్రామ్, లాల్గేరియా, సల్బోని గ్రామ పంచాయతీలు సల్బోని కమ్యూనిటీ డెవలప్‌మెంట్ బ్లాక్, గర్హ్బెట II కమ్యూనిటీ డెవలప్‌మెంట్ బ్లాక్, గర్హ్బెట III కమ్యూనిటీ డెవలప్‌మెంట్ బ్లాక్ ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
రాముడు కాదు కృష్ణుడు

* రాముడు కాదు కృష్ణుడు (1983 సినిమా)
* రాముడు కాదు కృష్ణుడు (2008 సినిమా)
వస్తాద్

* వస్తాద్ (1985 సినిమా)
* వస్తాద్ (2005 సినిమా) : 2005 మే 27 న విడుదలైన డబ్బింగ్ తెలుగు సినిమా. శ్రీ శ్రీ ఆదిత్య ఫిలింస్ పతాకంపై ఎస్. శివప్రసాద్ దీనిని నిర్మించగా, హెచ్.ఎస్.రాజశేఖర్ దర్శకత్వం వహించాడు.
* వస్తాద్ (2011 సినిమా) : 2011 సెప్టెంబరు 16న విడుదలైన తెలుసు సినిమా. కె.ఎస్.ఆర్.పిక్చర్స్ పతాకంపై కె.సాగర్ నిర్మించిన ఈ సినిమాకు ఎస్.ఎస్.రాజ్ మిత్రన్ దర్శకత్వం వహించాడు. ఈ చిత్రంలో ఆది పినిశెట్టి, మీరా నందన్, విష్ణు ప్రియన్, సతనం, అనుపమా ముమార్, సూరి, రవి కాలె లు తారాగణంగా నటించగా ఎస్.ఎస్.తమన్ సంగీతాన్నందించాడు.

## మూలాలు
ఉస్మానియా విశ్వవిద్యాలయ గ్రంథాలయం

**ఉస్మానియా విశ్వవిద్యాలయ గ్రంథాలయం** ఆర్ట్స్ అండ్ సోషల్ సైన్సెస్ కళాశాల ప్రాంగణంలో ఉన్న ప్రముఖమైన గ్రంథాలయం. ఈ గ్రంథాలయం ఉస్మానియా విశ్వవిద్యాలయంలో ఉన్న అన్నిరకాల కోర్సులకు సంబంధించిన పుస్తకాలను కలిగి ఉంది. ఈ గ్రంథాలయంలో అనేక మంది విద్యార్థులు పోటీ పరీక్షలకు సన్నద్ధం అవుతూ ఉంటారు.

## స్థలం
తార్నాక నుండి 4 కి.ల. దూరంలో గల ఉస్మానియా విశ్వవిద్యాలయంలోని ఆర్ట్స్ కళాశాల ప్రాంగణంలో ఉంది.

## శాఖలు

* సామాజిక శాస్త్రాలు
* సైన్స్ అంశాలు
* భాషా శాస్త్రాలు

## మూలాలు

వర్గం:విద్య
వర్గం:గ్రంథాలయాలు
వర్గం:విశ్వవిద్యాలయాలు
సర్గమ్ కౌశల్

**సర్గమ్ కౌశల్** (జననం 1990 సెప్టెంబరు 20) భారతీయ ఉపాధ్యాయురాలు, మోడల్. ఆమె మిసెస్ వరల్డ్ 2022 టైటిల్‌ను గెలుచుకున్న రెండవ భారతీయ మహిళ. దేశానికి 21 సంవత్సరాల తర్వాత ప్రఖ్యాత అందాల కిరీటం తిరిగి తెచ్చిపెట్టినందుకు ఆమె ప్రసిద్ధిచెందింది.

## బాల్యం
సర్గమ్ కౌశల్ 1990 సెప్టెంబరు 20న భారతదేశంలోని జమ్మూకశ్మీర్‌లో రీమా ఖజురియా, జి.ఎస్ కౌశల్ దంపతులకు జన్మించింది. ఆమెకు మంథన్ కౌశల్ అనే తమ్ముడు ఉన్నాడు.

## కెరీర్, మిసెస్ వరల్డ్ గా ప్రస్థానం
జమ్మూ విశ్వవిద్యాలయం నుండి ఆంగ్ల సాహిత్యంలో పోస్ట్‌ గ్రాడ్యుయేషన్‌, ప్రభుత్వ  కళాశాల నుండి బి.ఇడి పూర్తిచేసిన సర్గమ్ కౌశల్ విశాఖపట్నంలో కొంతకాలం ఉపాధ్యాయురాలుగా పనిచేసింది. ప్రస్తుతం ఆమె ముంబైలో స్థిరపడి క్యాన్సర్‌ బాధిత పిల్లల కోసం సేవా సంస్థలతో కలిసి పనిచేస్తోంది.

సర్గమ్ కౌశల్ మిసెస్ ఇండియా వరల్డ్ 2022 అందాల పోటీలో పాల్గొంది. ఈ గ్రాండ్ ఫినాలే ఈవెంట్‌ 2022 జూన్ 15న ముంబైలో జరగగా దేశవ్యాప్తంగా మొత్తం 51 మంది పోటీదారులు పాల్గొన్నారు. అనేక రౌండ్‌ల తర్వాత సర్గమ్ కౌశల్‌ మిసెస్ ఇండియా వరల్డ్ 2022గా నిలిచింది.

ఇక అంతర్జాతీయ అందాల పోటీ విషయానికి వస్తే వివాహిత మహిళల కోసం మిసెస్ వరల్డ్ అందాల పోటీలు 1984 నుంచి నిర్వహిస్తున్నారు. ప్రారంభంలో మిసెస్ ఉమెన్ ఆఫ్ ది వరల్డ్ అని పేరు ఉండగా ఆ తర్వాత దాన్ని 1988లో మిసెస్ వరల్డ్ గా మార్చారు. 2001లో భారత్‌కు చెందిన డాక్టర్‌ అదితీ గోవిత్రికర్‌ తొలిసారి ఈ కిరీటాన్ని దక్కించుకుంది. కాగా అమెరికాలోని లాస్‌వేగాస్‌లో 2022 డిసెంబరు 17 (భారతకాలమానం ప్రకారం)న జరిగిన మిసెస్ వరల్డ్ 2022 పోటీల్లో విజేతగా నిలిచిన సర్గమ్ కౌశల్ కు 2021లో మిసెస్‌ వరల్డ్‌ విజేత అమెరికాకు చెందిన షాయలిన్‌ ఫోర్డ్‌ ఈ కిరీటాన్ని అందజేసింది. ఆమె గులాబీ రంగు గౌను, అందమైన క్రిస్టల్ చెవిపోగులు ధరించింది. ఆమె కాస్ట్యూమ్‌ని భావనా ​​రావు డిజైన్ చేశారు. ఈ పోటీల్లో మొత్తం 64 దేశాల నుండి పాల్గొనగా మిసెస్‌ పాలినేషియా తొలి రన్నరప్‌గా, మిసెస్‌ కెనడా రెండో రన్నరప్‌గా నిలిచారు.

## వ్యక్తిగతం
సర్గమ్ కౌశల్ ఇండియన్ నేవీ ఆఫీసర్ అయిన ఆదిత్య మనోహర్ శర్మని 2018లో వివాహం చేసుకుంది.

## మూలాలు


వర్గం:1990 జననాలు
వర్గం:ఆంధ్రప్రదేశ్ వ్యక్తులు
వర్గం:జమ్మూ కాశ్మీరు వ్యక్తులు
బి.సరోజాదేవి నటించిన తెలుగు సినిమాల జాబితా

ప్రముఖ నటి బి.సరోజా దేవి (1942 జనవరి 07 - 2025 జులై 14) నటించిన సినిమాల పాక్షిక జాబితా: 

## మూలాలు

వర్గం:సినిమా జాబితాలు
వర్గం:జాబితాలు
వర్గం:బి.సరోజాదేవి నటించిన సినిమాలు
అశ్విని ఎక్బోటే

**అశ్విని ఎక్బోటే** (1972, మార్చి 22 - 2016, అక్టోబరు 22) మహారాష్ట్రకు చెందిన నాటకరంగ, టివి, సినిమా నటి, శాస్త్రీయ నృత్యకారిణి. మరాఠీ నాటకరంగం ద్వారా నటనారంగంలోకి అడుగుపెట్టింది.

## జననం
అశ్విని ఎక్బోటే 1972, మార్చి 22న మహారాష్ట్రలోని సోలాపూర్ లో జన్మించింది. అశ్విని సోదరుడు కూడా రంగస్థల, సినిమా నటుడు.

## నటనారంగం
అశ్విని ఎక్బోటే అనేక మరాఠీ నాటకాలలో, ప్రాంతీయ భాషా సీరియల్స్‌లో నటించింది. అశ్విని మహిళా సాధికారత, పర్యావరణ సమస్యలలో చురుకుగా పాల్గొన్నది. నృత్య శిక్షణా తరగతిని నడపడంతోపాటు ఉచితంగా ప్రదర్శనలు నిర్వహించింది.

## వ్యక్తిగత జీవితం
పూణే ఫైర్ బ్రిగేడ్‌లో సీనియర్ రేడియో టెక్నీషియన్ అయిన ప్రమోద్ ఎక్బోటేతో అశ్విని వివాహం జరిగింది. వారికి శుభంకర్ అనే కుమారుడు ఉన్నాడు. శుభంకర్ ఎక్బోటే *మంత్ర* అనే సినిమాతో తెరంగేట్రం చేశాడు.

## నటించినవి

### సినిమాలు

* *మహాసత్తా*
* డెబూ
* వేకేషన్
* డంక్యావర్ డంకా
* తప్తపది
* *మాఝా నావ్ శివాజీ*
* *భో* భో 
* ఎఫ్యూ: ఫ్రెండ్షిప్ అనలిమిటెడ్
* *కాఫీ ఆణి బరంచ కహీ*
* *రేడియో నైట్స్* 6. 06
* మహాగురు
* బావరే ప్రేమ హే (2017)
* *ఆరంభ్*
* *క్షణ్ హా మోహచా* (2008)
* *భుల్వా* (2007).
* *ఏక్ పల్ ప్యార్ కా* (హిందీ)
* *సంత్ జనాబాయి*

### మరాఠీ నాటకాలు

* *తిఘాంచి గోష్ట్*
* *ఏక క్షణాత్*
* *నంది*

### టెలివిజన్

* *దుహేరి*
* *దుర్వా*
* రాధా హీ బావరీ
* *తూ భేట్శీ* నవ్యానే
* అహిల్యాబాయి *హోల్కర్*
* *అరుంధతీ*
* *ఉంచ్ మఝా ఝోకా*
* *అసంభవ*
* *మన్ ఉధాన్ వర్యాచే* 
* *తుజ్విన్ సఖ్యా రే*
* *ఫు బాయి ఫు*

## మరణం
అశ్విని ఎక్బోటే 2016 అక్టోబరు 22న పూణేలోని భారత నాట్య మందిర్‌లో జరిగిన ఒక నాట్య ప్రదర్శన సందర్భంగా వేదికపై కుప్పకూలి మరణించింది.

## మూలాలు

వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:2016 మరణాలు
వర్గం:1972 జననాలు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:టెలివిజన్ నటీమణులు
వర్గం:మరాఠీ రంగస్థల కళాకారులు
ఖరగ్‌పూర్ సదర్ శాసనసభ నియోజకవర్గం

**ఖరగ్‌పూర్ సదర్ శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం పశ్చిమ్ మేదినిపూర్ జిల్లా, మేదినీపూర్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

## ఎన్నికైన సభ్యులు

* 1957 : నారాయణ్ చౌబే (సీపీఐ)
* 1967 : నారాయణ్ చౌబే (సీపీఐ)
* 1969 : జ్ఞాన్ సింగ్ సోహన్‌పాల్
* 1972 : జ్ఞాన్ సింగ్ సోహన్‌పాల్ (కాంగ్రెస్)
* 1977 : సుధీర్ దాస్ శర్మ
* 1982 : జ్ఞాన్ సింగ్ సోహన్‌పాల్ (కాంగ్రెస్) 
* 2001 : జ్ఞాన్ సింగ్ సోహన్‌పాల్ (కాంగ్రెస్) 
* 2006 : జ్ఞాన్ సింగ్ సోహన్‌పాల్ (కాంగ్రెస్) 
* 2011 : జ్ఞాన్ సింగ్ సోహన్‌పాల్ (కాంగ్రెస్) 
* 2016 : దిలీప్ ఘోష్ (బీజేపీ)  
** దిలీప్ ఘోష్ 2019 లో లోక్‌సభకు ఎన్నికయ్యారు ఎన్నికై, శాసనసభ స్థానానికి రాజీనామా చేశాడు.
* ^2019^ : ప్రదీప్ సర్కార్ (తృణమూల్ కాంగ్రెస్), 
* 2021 : హిరాన్ (బీజేపీ)  

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
కేషియారీ శాసనసభ నియోజకవర్గం

**కేషియారీ శాసనసభ నియోజకవర్గం** పశ్చిమ బెంగాల్ రాష్ట్రంలోని నియోజకవర్గాలలో ఒకటి. ఈ నియోజకవర్గం పశ్చిమ్ మేదినిపూర్ జిల్లా, మేదినీపూర్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి. కేషియారీ నియోజకవర్గం పరిధిలో కేషియారీ కమ్యూనిటీ డెవలప్‌మెంట్ బ్లాక్, అలికోషా, అంగువా, అనికోలా, దంతన్ I, దంతన్ II, మోనోహర్‌పూర్, సాలికోత, తరరుయ్ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
విజయనగర వీరపుత్రుని కథ

**విజయనగర వీరపుత్రుని కథ**  రట్టిహళ్లి నాగేంద్రరావు స్వీయదర్శకత్వంలో నిర్మించిన  డబ్బింగ్ సినిమా. ఇది 1963, జనవరి 12న విడుదలయింది. 
## నటీనటులు

*ఆర్.ఎన్.సుదర్శన్
*బి.సరోజా దేవి
*ఆర్.నాగేంద్రరావు
*కళ్యాణ్ కుమార్
*ఉదయ్ కుమార్
*సంధ్య
*లక్ష్మీదేవి
*రమాదేవి
*బేబీ లక్ష్మి
*బాలకృష్ణ
*నరసింహరాజు 
*గణపతి భట్
*హెచ్.ఆర్.శాస్త్రి
*శ్యాంసుందర్
*హనుమంతరావు
*ఎం.జి.మరిరావు
*ఉదయశంకర్
*జి.ఎం.నంజప్ప
*శాండో ప్రకాష్
*హనీఫ్ కుమార్
*శివాజీ రావ్
*దేశరాజ్
*హనుమంతాచార్
*గుగ్గు
*శంకరనారాయణ్
*మహేశ్వరయ్య
*గోపాల్ రావు
*శకుంతల
*శశి
*కళ
*మాల
*లీల
*జనార్దన్

## సాంకేతికవర్గం
* నిర్మాత, దర్శకత్వం: ఆర్.నాగేంద్రరావు
* ఛాయాగ్రహణం: ఆర్.ఎన్.కృష్ణప్రసాద్
* కూర్పు: ఎస్.ఎం.శాలి
* సంగీతం: జి.కె.వెంకటేష్, విశ్వనాథన్ - రామమూర్తి
* మాటలు, పాటలు: శ్రీశ్రీ
* కళ: వి.ఎం.వార్తూర్కర్
## పాటలు
ఈ సినిమాలోని పాటలను శ్రీశ్రీ రచించగా జి.కె.వెంకటేష్ పర్యవేక్షణలో విశ్వనాథన్ - రామమూర్తి జంట సంగీతాన్ని అందించింది.

## కథ
విజయనగర సామ్రాజ్యపు సామంతరాజులలో మారేపల్లి సంస్థానాధిపతి గురవరాయలు ముఖ్యుడు. గురువరాయలు తనకు కుమారుడు జన్మించాడన్న సంతోషంలో మైమరచి వస్తూ దారిలో బాబా అనే ఒక పేదకుటుంబీకుని కుమారుడైన విశ్రముని మీదికి రథాన్ని తోలి ఆ పిల్లవాని మరణానికి కారణమౌతాడు. అది మనసులో పెట్టుకుని బాబా ఒక రాత్రి గురవరాయని కుమారుని ఎత్తుకుని పోయి విక్రముడు అని పేరుపెట్టి ఆ కుమారుడి చేతిలోనే తండ్రికి ప్రతీకారం చేయాలని నిశ్చయించుకుంటాడు. రాణి కుమారుడు కనిపించక పోవడంతో బెంగపెట్టుకుని మరణిస్తుంది. ఇరవై సంవత్సరాలు గడిచిపోతుంది. బాబా విక్రముణ్ణి అన్ని విద్యలలోను మంచి నేర్పరిని చేస్తాడు. భార్య మరణంతోను, కుమారుని ఎడబాటుతోను గురవరాయలు కర్కోటకునిగా మారి ప్రజలను హింసిస్తూ ఉంటాడు. శ్రీకృష్ణదేవరాయలవారిపట్ల గర్భశత్రుత్వాన్ని వహించి, రహస్యసభ ఏర్పాటు చేసి, కొందరు సామంతరాజులను రప్పించి వారిలో పాపరాయలవారి పెంపుడు బిడ్డడైన హేమగిరి రంగరాయలను కూడా పిలిపించి తాను మాత్రం తప్పుకుంటాడు. సభ సారాంశం తెలుసుకున్న రంగరాయలు, రాయలవారిపై ఎదురు తిరగమని చెప్పిన వాళ్ళతో పోరాడి గుండెలో తగిలిన ఈటె దెబ్బతో బయటపడతాడు. ఈలోగా గురవరాయలు దొంగపత్రాలను సృష్టించి రాయలవారి వద్దకు వెళ్ళి నేరమంతా రంగరాయలు మీద పెట్టి, కథనంతా మార్చి రంగరాయల మీద చాడీలు చెబుతాడు. ఆ సంగతి విన్న రాయలవారు రంగరాయలను సజీవంగా గాని, నిర్జీవంగా గాని తనకు అప్పగించవలసినదంటూ రాజ్యమంతటా చాటింపు వేస్తాడు. రంగరాయలు సోదరి హేమ అన్నను వెదుకుకుంటూ బయలుదేరి గురవరాయలు చేతిలో చిక్కుతుంది. ఆమెను విక్రముడు రక్షిస్తాడు. ఇద్దరూ తొలిచూపులోనే ప్రేమించుకుంటారు. రాజులు సంతకాలు చేస్తూ ఇచ్చిన పత్రాలను రంగరాయలు చెల్లెలికి ఇస్తూ రాయలవారికి చూపి తాను నిర్దోషినని నిరూపించమంటాడు. హేమ ఆ పత్రాలను తీసుకువెళుతూ దారిలో విక్రముణ్ణి కలుసుకోవడంలో వాటిని పోగొట్టుకుంటుంది. వాటిని గురవరాయలు తప్ప ఇంకెవ్వరూ తీసి ఉండరని చెప్పి విక్రముడు పత్రాలను తీసుకురావడానికి వెళ్ళి, గురవరాయలు చేతిలో బంధించబడతాడు. ఇది తెలుసుకున్న హేమ పత్రాలను తనే తీసుకువస్తానని గురవరాయలు దగ్గరకు వెళుతుంది. కామోద్రేకంతో గురవరాయలు తనను పెళ్ళాడమని హేమను నిర్బంధిస్తాడు. లేకుంటే సూర్యోదయంలోగా విక్రముని ఉరితీస్తానని బెదిరిస్తాడు. విక్రముడిని ఉరిశిక్ష మాట విన్న రంగరాయలు అతడిని రక్షించడానికి మారువేషంలో బయలుదేరతాడు. అయితే రంగరాయలు విక్రముని రక్షిస్తాడా? గురవరాయలు కపట నాటకం బయటపడి రాయలవారికి నిజం తెలుస్తుందా? హేమకు విక్రమునికి వివాహం జరుగుతుందా? మొదలైన ప్రశ్నలకు సమాధానం పతాక సన్నివేశంలో తెలుస్తుంది.

## మూలాలు

వర్గం:డబ్బింగ్ సినిమాలు
వర్గం:బి.సరోజాదేవి నటించిన సినిమాలు